המירוץ למיליון (תוכנית טלוויזיה ישראלית)

**המירוץ למיליון** היא הגרסה הישראלית לתוכנית המציאות האמריקאית "The Amazing Race". שידור הגרסה הישראלית של התוכנית החל בפברואר 2009, בערוץ 2, על ידי הזכיינית "רשת". החל מהעונה התשיעית (ששידוריה החלו ב-1 ביולי 2024), התוכנית משודרת בקשת 12, בהנחייתו של יהודה לוי.

בטקס פרסי האקדמיה הישראלית לטלוויזיה לשנת 2014 זכתה העונה הרביעית של התוכנית בפרס "תוכנית המציאות הטובה ביותר".

לתוכנית, בעיקר בעונתה הראשונה, יצאו מספר מוצרים נלווים כגון: משחק קופסה (שיצא בתום העונה הראשונה) וכרטיסי גירוד.

## אופן המשחק

בתוכנית מתקיימת תחרות בין מספר צוותים, אשר עוברים במהלכה במדינות שונות מסביב לעולם. המתחרים שואפים להגיע ראשונים לסוף "קטע המירוץ" בכל תחנה במהלך התוכנית, כדי להימנע מאפשרות של הדחה. בכל קטע של המירוץ, על כל צמדי המתמודדים לבצע משימות מאתגרות שונות. אלה, דורשות מהם כישורים שונים כגון עבודת צוות, ריכוז, תעוזה, זריזות, יכולת שכנוע, כישרון דרמטי ולעיתים גם יכולת ניווט וידע כללי.

בכל קטע מרוץ מודח הצוות שהגיע אחרון. זאת, למעט מספר "קטעי מרוץ ללא הדחה", אשר אותם קבעה הפקת התוכנית מראש. הצוות המודח זוכה לעיתים בפרס כספי קטן, הניתן, בחלק מעונות התוכנית, ככרטיס "חישגד" לגירוד (שנמכרו אף בדוכני הפיס בתור מוצר נלווה). גם הצוות המגיע ראשון לנקודת הסיום של כל קטע, זוכה ב"פרס מפנק", על עצם הובלתו. לבסוף נותרים שלושה צוותים במשחק והם העולים לשלב הגמר. בנקודה זאת, הצוות שמגיע ראשון לסוף קטע המירוץ זוכה בפרס הגדול, העומד על מיליון שקלים חדשים ובחלק מהעונות, כולל תוספת מעבר לפרס הכספי.

## מאפייני התוכנית הישראלית
בתוכנית מתחרים עשרה עד שלושה-עשר זוגות בעלי מאפיינים שונים, על פרס בסך מיליון שקלים חדשים. המרוץ מתבצע במדינות שונות ברחבי העולם. עלות הפקת התוכנית עומדת על יותר מחמישה מיליון ש"ח וככזו, היא אחת מתוכניות הטלוויזיה היקרות ביותר שהופקו בישראל. התוכנית מתבססת על הפורמט האמריקאי, עם שינויים קלים.

מנחה העונה הראשונה של התוכנית היה רז מאירמן, ובעונות 2–8, המנחה היה רון שחר (שהיה נשוי למיה קרמר, שהתחרתה בעונתה הראשונה של התוכנית עם בן זוגה באותה עת). את עונות 9–10, ששודרו ב"קשת 12", הנחה יהודה לוי.

מפיקי התוכנית, בעונות 1–4 היו איל אלקבץ ורוית ליאור-מנדל (אשר הפיקו בין היתר, את העונה הראשונה של התוכנית "הישרדות") ובעונות 5–9, המפיק הראשי הוא עידו ברון. עורך העונה הראשונה, הרביעית, חמישית, שישית, שביעית והשמינית הוא שחר מורד. בעונות השנייה והשלישית, העורך היה עידו גרינברג.

### שינויים מאופן המשחק המקורי
בגרסה הישראלית בוצעו מספר שינויים אשר מבדילים אותה מהגרסה המקורית האמריקאית:
* התוכנית הוארכה מעבר ל-13 פרקים המסורתיים לעונה בגרסה האמריקאית, זאת כדי להביא לניצול מקסימלי של המדרוג הגבוה לו זוכה התוכנית ולשידורה למשך תקופה ארוכה יותר. כל קטע מרוץ שנמשך פרק אחד בגרסה האמריקאית המקורית, נמשך בין שניים לארבעה פרקים בגרסה הישראלית. זאת, פרט לקטע המירוץ הראשון וקטע המירוץ האחרון (הגמר), אשר מוצגים בדרך כלל בפרק בודד.
* משימות ה"מעקף" (Detour) נקראות בגרסה הישראלית "**צומת**" ו"מעבר מהיר" (Fast Forward) נקראת "**קיצור דרך**".
* בגרסה האמריקאית מציינים בתחילת כל קטע את התקציב שמקבלים המתמודדים להשלמתו. אם לזוג אזל הכסף באופן לא צפוי, גם עובדה זו זוכה לאזכור. בגרסה הישראלית, לעומת זאת, מלבד בעונה הראשונה ובעונות שמשודרות בקשת (החל מהתשיעית), לא מצוין הסכום הכספי אותו קיבלו המתמודדים. עם זאת, בעונות בהן חברת אשראי הייתה בין נותנות החסות לתוכנית, בכל עת בה זוגות נדרשו לשלם במהלך המירוץ, הם הוצגו כשהם שולפים את כרטיס האשראי שניתן להם מהפקת התוכנית.
* הפרסים שונו (פירוט בנפרד תחת כל עונה).
* בשונה מהפורמט האמריקאי, גמר התוכנית הישראלית מצולם אחרי שידור רוב פרקי התוכנית והתקיים בחלק מהעונות מחוץ לישראל.

**שינויים בעונה הראשונה**
* רק בעונה הראשונה התחרו עשרה צוותים במקום 11 בגרסה האמריקאית.
* הפרסים: מיליון שקלים חדשים ושני רכבים היברידיים לזוכים, חופשה באירופה למקום השני, חופשה בארץ למקום השלישי.
* שלושת הזוגות שנותרו אחרונים במירוץ, תום וגיל, מיה ועמיחי וגיא ושי, וכן כל המודחים, טסו ב-30 במאי 2009, לצילום המשימה האחרונה של פרק גמר התוכנית ביעד סודי. מאוחר יותר התברר יעד זה כניו זילנד, המדינה ממנה חזרו המשתתפים לארץ טרם צילום חלקו האחרון של פרק הגמר. בעונה השנייה הנושא לא נשמר בחשאי ולאחר שהחל השידור הטלוויזיוני של הפרקים, פורסם בתקשורת שהמתמודדים נסעו לסינגפור לצילומי שני פרקי הגמר.

**שינויים בעונה השנייה**
* הפרסים: מיליון שקלים חדשים לזוכים, שני קטנועים למקום השני וחופשה בחו"ל לזוג במקום השלישי.
* החל מהעונה השנייה של התוכנית, סימן ה"**סיבוב פרסה**" וסימן ה"**עצור**" הם בעלי משמעות השונה מזו שבפורמט המקורי. ברוב קטעי המירוץ, כל הזוגות נדרשים לבחור איזה צוות הם רוצים "לסובב" או לעצור. הצוות שקיבל את מרב הקולות באותו קטע מרוץ, נאלץ לבצע גם את משימת הצומת השנייה או לחכות זמן שנקבע מראש (בדרך-כלל 15–30 דקות), בהתאמה.
* התווספו קטעי מרוץ ללא הדחה: ארבעה במספר. הצוות שהגיע אחרון קיבל עונש מסוים, כגון משימות "**פס האטה**", או עונש של המתנה טרם קבלתו לנקודת הסיום.
* בחלק גדול מקטעי המירוץ נערכו משימות "**דו-קרב**" בין הצוותים. הצוותים התחרו ביניהם במשימה ראש בראש, שהמנצח בה המשיך הלאה במירוץ והמפסיד חיכה להגעתו של הצוות הבא לעריכת דו-קרב נוסף. הצוות שנשאר אחרון מבין כל הצוותים קיבל עיכוב של רבע שעה לפני שקיבל את הרמז הבא.

**שינויים בעונה השלישית**
* בעונה השלישית של התוכנית נוסף "**כרטיס גלגל הצלה**". הכרטיס מאפשר לזוג שהגיע ראשון לחלק מנקודות הסיום היומיות בחירה בין הצלת הזוג שהגיע אחרון לאותה נקודה, לבין קבלת יתרון על הזוגות האחרים בהזנקה הבאה על ידי הזנקתו שעה אחת מוקדם יותר. עוד נוסף "סיבוב פרסה כפול" בו הזוג שנבחר על ידי יתר הזוגות לבצע משימה נוספת, ובכך להתעכב, התבקש לבחור בעצמו זוג נוסף עליו הוא מטיל את ביצוע המשימה השנייה באותו קטע.
* היו שני קטעי מרוץ ללא הדחה בלבד: העונש בקטע הראשון היה להמשיך ללבוש את כל הבגדים החמים שלבש הצוות בפריז גם לאורך כל שהותו בקטע המירוץ הבא שבברזיל החמה; ובקטע המירוץ השני, הזוג שהגיע אחרון נאלץ להמתין חצי שעה טרם הזנקתו לקטע המירוץ הבא.
* כמעט כל קטעי המירוץ נפרסו על פני שלושה פרקים, לעומת ממוצע של שני פרקים בעונות הקודמות.
* לראשונה הוצג סוג חדש של משימה: "**מסלול משותף**". במשימה מסוג זה שני צוותים חוברים לביצוע משימה יחדיו. הצוות שהגיע ראשון לאתר בו מבוצעת המשימה רשאי לקבוע האם הוא מעוניין לחבור לזוג שהגיע מיד אחריו או להמתין לזוג אחר.

**שינויים בעונה הרביעית**
* בעונה הרביעית התחרו 14 זוגות על כרטיס העלייה למטוס, בשתי קבוצות שונות, כשבכל אחת שבעה זוגות. ששת הזוגות המנצחים שהגיעו לנקודת המפגש לקראת היציאה מישראל, נתקלו לראשונה בששת הזוגות שבקבוצה השנייה. כך, לראשונה הוקדשו שני פרקים למשימת העלייה הראשונה למטוס.
* בעונה זו התקיים גם כן, כמו בעונה השלישית "מסלול משותף", אולם הפעם הזוג הראשון שהגיע למשימה היה חייב לחבור, לצורך ביצועה, לזוג שהגיע אחריו.
* בעונה זו, בניגוד לעונות קודמות, קטע ההכרזה על הזוכים בגמר התקיים בישראל בעוד תוכנית הגמר עצמה צולמה בארגנטינה.

**שינויים בעונה השישית**
* לאחר שבמירוץ נותרו ארבעה זוגות בלבד, נודע שכל הזוגות שהודחו עד אותו שלב, למעשה לא הוחזרו לישראל. במקום זה, רובם טסו ליוון, בה שהו עד לנקודת זמן בה חזרו כדי להתחרות על חזרה למירוץ, כך ששוב יהיו בו חמישה זוגות אשר יתחרו על הפרס הראשון. במהלך פרק ששודר ב-7 בפברואר 2018 הוצגו קורותיהם של הצוותים שהגיעו ליוון וכן של שני זוגות נוספים, אשר חזרו להתחרות על הכרטיס לחזרה למשחק מייד מהמקום בו הודחו.

**שינויים בעונה השמינית**
* בעונה זו, בדומה לעונה הראשונה, יצאו הזוגות לקטע המירוץ הראשון היישר מהפיליפינים, ולא התחרו בקטע מרוץ בישראל.
* בעונה הזאת, לראשונה בתולדות התוכנית, לא הוענקו פרסים לזוגות שהיו הראשונים להגיע לנקודות הסיום השונות, ואף לא "פרסי ניחומים" לזוגות שהגיעו אחרונים והודחו באותן נקודות-סיום.
* בעוד בעונות קודמות, ה"מסר מהבית" לזוגות שהגיעו לשלבים מתקדמים במירוץ היה קטע מצולם-מראש או שיחת וידאו עם המתמודדים, בעונה השמינית, ההפקה הטיסה לאקוודור נציג ממשפחות כל אחד מהמתמודדים שהגיעו לאותו שלב במירוץ. חמשת הזוגות שהגיעו לשלבים האחרונים במירוץ פגשו את בני משפחותיהם בג'ונגל על גדת האמזונאס.

**שינויים בעונה התשיעית**
* עם מעבר התוכנית ל"קשת 12", רהב לסטיגזון מונתה לעורכת התוכנית ולתפקיד המנחה נבחר יהודה לוי.
* תעודות הזהות של המשתתפים לא הופיעו כחלק מהפרק הראשון.
* בדומה לעונה השמינית, ההפקה הטיסה לדרום קוריאה נציג ממשפחות כל אחד מהמתמודדים שהגיעו לאותו שלב במירוץ לשיחה של בני המשפחה אף שהשיחה הייתה חלק ממשימת "אור אדום אור ירוק" בה היו צריכים לשחק "דג מלוח" בזמן שבהפתעה שמעו הקלטות מבני משפחתם. ששת הזוגות פגשו את בני משפחותיהם כחלק מ"משימה" וחלקו יחד קפה.
* לראשונה, הזוגות התחלפו בניהם כחלק ממשימת "הזמר במסכה" למקצה אחד. הם היו צריכים לזהות את שאר משתתפי המירוץ בעזרת רמזים ולבחור עם מי לרוץ במקצה הקרוב. לבסוף יהודה הפתיע אותם שהמקצה באותה הנקודה הסתיים ללא הדחה.
* לראשונה, בסוף מקצה הגמר לא הופיעו הזוגות שהודחו לפני כן, מאז גמר עונת האולסטארס שצולמה בתקופת הקורונה. וכמו כן, הוקרן לזוג המנצח סיכום של כל הדרך שלו במירוץ.
* לראשונה, לא היה קטע מרוץ בישראל.
* לראשונה, לאחר תוכנית הגמר לא שודרה תוכנית ובה שיחת סיכום בהשתתפות כל הזוגות שהשתתפו באותה עונה.

**שינויים בעונה העשירית**
* הזוגות שנבחרו להשתתף בעונה זו פוצלו מראש, וללא ידיעת המשתתפים, לשתי קבוצות. לראשונה, כל קבוצה הוזנקה לתחילת המירוץ במדינה אחרת ובהפרש של יממה בין ההזנקות. כך, שני המקצים הראשונים התקיימו בשתי מדינות שונות - אלבניה ומונטנגרו. אחר כך, שני הזוגות שסיימו באותו מקום בכל אחד מהמקצים, הוזנקו כרביעייה למשימה הראשונה לאחר איחוד הקבוצות.

## המדינות והיעדים במירוץ
[center|ממוזער|800px|מפת המדינות אליהן הגיעו מתמודדי התוכנית הישראלית. בכחול כהה: מדינות אליהן הגיעו במהלך 4 עונות ומעלה; ב[כחול: מדינות אליהן הגיעו במהלך 3 עונות; בכחול בהיר: מדינות אליהן הגיעו במהלך 2 עונות; בתכלת: מדינות אליהן הגיעו במהלך עונה אחת; באדום: מדינת ההזנקה, ישראל.]]

נכון ל-2026, ביקר המירוץ הישראלי ב-63 מדינות וטריטוריות ב-6 יבשות מסביב לעולם. רוב העונות (1–8) הוזנקו מישראל והסתיימו במדינה אחרת. עונות 1, 9 ו-10 לא כללו קטעי מרוץ בישראל כלל, זאת בניגוד לגרסה האמריקאית, הכוללת קטעי מרוץ בארצות הברית לאורך כל עונותיה.

המדינה הראשונה אליה הוזנקה התחרות הישראלית היא דרום אפריקה, ואילו המדינה בה ביקרה התחרות במספר הרב של הפעמים היא הרפובליקה העממית של סין, עם 2 ביקורים בסין עצמה, פעמיים בהונג קונג ופעמיים במקאו, הטריטוריות המיוחדות שלה.

בעונה החמישית המירוץ חזר לראשונה למדינות בהן ביקר בעבר, אם כי לערים שונות - בווייטנאם ובאוסטרליה. המירוץ אף חזר לווייטנאם בפעם השלישית בעונה התשיעית.

העונה הראשונה הוזנקה בנתב"ג וביקרה ביבשות אפריקה, אסיה והסתיימה בניו זילנד, אוקיאניה. העונה השנייה התחילה בישראל והוזנקה לאירופה בפעם הראשונה, עת ביקר המירוץ ב-5 מדינות שונות ביבשת. העונה השנייה הסתיימה בסינגפור. העונה השלישית התחילה בישראל, עברה לאירופה ומשם לראשונה לאמריקה - ברזיל, קובה וארצות הברית. גם עונה זו הסתיימה באסיה - טאיוואן. העונה הרביעית התחילה בישראל, המשיכה לגאורגיה שבקווקז ומשם לאירופה, מרכז ודרום אמריקה.

העונה החמישית הוזנקה מישראל לאירופה, ומשם לאפריקה (בפעם הראשונה מאז העונה הראשונה) - לנמיביה וטנזניה. מאפריקה ביקור ראשון בהודו. העונה הסתיימה באוסטרליה, אליה חזר המירוץ בפעם השנייה. העונה השישית הייתה הראשונה לבקר ב-5 יבשות שונות - אסיה, צפון אמריקה, אוקיאניה (הוואי), דרום אמריקה ואירופה. העונה השביעית הוזנקה מישראל לדרום אפריקה, וללא ביקור באירופה בדומה לעונה הראשונה, המשיכה לאפריקה ואסיה והסתיימה בפיליפינים. העונה השמינית, שצולמה מיד אחרי העונה השביעית, הוזנקה מהפיליפינים - ומשם המשיכה לאירופה ולדרום אמריקה, עם גמר בישראל.

העונה התשיעית ביקרה במספר הגדול ביותר של מדינות בכל הגרסאות של המירוץ למיליון - 12 מדינות ב-4 יבשות. עונה זו הוזנקה מאיסלנד - הנקודה הצפונית ביותר ממנה הוזנק המירוץ. בעונה זו עברו המתמודדים 3 מדינות ו-2 יבשות ב-24 שעות, עת עברו הצוותים בספרד וגיברלטר (ללא נקודת סיום) כשחצו במעבורת למרוקו שבצפון אפריקה. משם המשיכו הצוותים לסנגל, אזרבייג'ן שבקווקז, חזרו לקטע מרוץ באירופה ומשם למזרח הרחוק.

העונה העשירית הוזנקה לראשונה משתי מדינות שונות - מונטנגרו ואלבניה. שתי הקבוצות התאחדו באלבניה, שם כל זוג שהמשיך הלאה לקטע הבא פגש את הזוג המקביל אליו מבחינת סדר ההגעה לנקודת הסיום, ומשם המשיכו יחד לקטע השני בדוברובניק שבקרואטיה, עיר בה ביקר המירוץ בעונה השנייה. משם המירוץ חזר להונג קונג ומקאו בפעם הראשונה מאז העונה הראשונה.

### אסיה

### אפריקה

### צפון אמריקה

### אירופה

### אוקיאניה

### דרום אמריקה

### יבשות
העונה הראשונה ביקרה ביבשות אסיה, אפריקה ואוקיאניה. העונה השנייה ביקרה לראשונה באירופה, והעונה השלישית ביקרה לראשונה בדרום אמריקה וצפון אמריקה. באף גרסה של המירוץ למיליון העולמי התכנית לא הגיעה ליבשת x25px אנטארקטיקה.

### הערות

## העונה הראשונה (2009)

ב-8 באפריל 2008 פורסם כי הזכיינית רשת קיבלה רישיון להפיק גרסה מקומית של הפורמט המצליח "המירוץ למיליון". החלטה זו נבעה בין היתר מתוך רצונה של הזכיינית להוות תחרות מול ערוץ 10 והתכנית הישרדות. צילומי העונה החלו בנובמבר והסתיימו בדצמבר 2008, וצילומי תוכנית הגמר התקיימו ב-30 במאי 2009. העונה שודרה החל מה-5 בפברואר ועד ל-18 ביוני 2009, בימי חמישי (ובמשך תקופה, שודרה גם במוצאי שבת). הפקת התכנית היא בין המורכבות והיקרות שנעשו בישראל, עם השקעה של כ-5 מיליון דולר בעונה וכ-400,000 דולר לצילומי פרק הגמר.

בדומה לגרסה האמריקאית של התכנית, דגלי המירוץ נצבעו בצהוב-לבן (לעומת צהוב-אדום) בקטע המירוץ בווייטנאם על מנת למנוע בלבול עם הדגל ההיסטורי של דרום וייטנאם. בשונה לגרסאות אחרות של המירוץ, מקטע הגמר צולם בנפרד מרצף קטעי המירוץ של העונה.

בין משתתפי העונה ניתן למנות את ילנה ראלף ולירן כוהנר, מלכות יופי בדימוס, מיה קרמר ובן זוגה עמיחי גת, בנה של הזמרת אילנית. קרמר וגת נפרדו לאחר ששודרה התכנית וקרמר ניהלה מערכת יחסים עם רון שחר. המנצחים בעונה הראשונה היו שי כהנא וגיא אוסדון, חברים ושותפים עסקיים.

העונה הראשונה רשמה ממוצע של כ-23% רייטינג, נתון נמוך יחסית לעונות הבאות.

העונה חצתה מעל 47,000 ק"מ בחצי הכדור המזרחי על פני 7 מדינות ו-3 יבשות לאורך 10 קטעי מרוץ. בעונה זו התחרו 10 צוותים בלבד - המספר הנמוך ביותר בכל העונות.

### צוותי העונה הראשונה

### היעדים בעונה הראשונה
שמאל|ממוזער|450px|מסלול המירוץ בעונה הראשונה
המדינות והערים אליהן הגיעו הצוותים במהלך המירוץ:
* – נתב"ג
* – פורט אליזבת, הפארק הלאומי ציציקאמה , קייפטאון
* – הו צ'י מין סיטי, וונג טאו
* – טוקיו, גוטמבה, אגם ימאנקה 
*
*
* – סידני
* – אוקלנד, מטאמטה, רוטורואה, קווינסטאון, גיבסטון, אוטגו (הגמר)

### סדר הגעת הזוגות לנקודת הסיום בעונה הראשונה

### עיכובים בעונה הראשונה

## העונה השנייה (2011–2012)

צילומי העונה השנייה החלו ב-30 במרץ והסתיימו ב-26 באפריל 2011. העונה שודרה החל מה-25 באוקטובר 2011 ועד ל-11 בפברואר 2012. בתחילה היה זה בימים ראשון ושלישי ובינואר 2012, עת החליפו הזכייניות "רשת" ו"קשת" את ימי השידור, עברה התוכנית להיות משודרת בימים רביעי וחמישי.

באפריל 2009, במהלך שידור העונה הראשונה, החלו ב"רשת" ההכנות להפקת העונה השנייה של התוכנית. אחת האפשרויות שנשקלה הייתה הפקת גרסה מיוחדת בה ישתתפו ידוענים ישראלים במירוץ, בדומה לתוכנית "האח הגדול VIP". רעיון זה עלול היה לייקר באופן משמעותי את עלות ההפקה. האפשרות נבדקה ביחד עם רשת הטלוויזיה CBS האמריקאית, המחזיקה בבעלות על הפורמט. לאחר מכן סוכם כי תצולמנה שתי עונות נוספות של התוכנית, כאשר אחת תכלול ידוענים והשנייה, ללא ידוענים.

בסוף דצמבר 2009, הודיעה הנהלת "רשת", כי בשל העלויות הגבוהות, בוטלה הפקתה של עונה נוספת של התוכנית. זאת אף על פי שכבר החלו ההכנות לצילומי העונה שנייה ואף השלישית של התוכנית.

ב-20 בספטמבר 2010 הודיעה "רשת" כי בכוונתה להפיק בכל זאת עונה נוספת של התוכנית, אך בעלות מצומצמת יותר. במהלך חודש נובמבר 2010 פורסמו בעיתונות מודעות מטעם "רשת", הקוראות לציבור להירשם למיונים אשר עתידים להתקיים, לבחירת הזוגות שישתתפו בעונה השנייה.
ב-11 בפברואר 2011 נודע כי רון שחר ינחה את העונה השנייה של המירוץ למיליון במקום רז מאירמן. צילומי עונה זו החלו באפריל 2011, שידורה החל ב-25 באוקטובר 2011 והיא הסתיימה ב-11 בפברואר 2012.

עונה זו חצתה 20,300 ק"מ ב-2 יבשות ו-10 מדינות על פני 13 קטעי מרוץ.

על-פי נתוני המדרוג, התוכנית בעונה השנייה זכתה לשיעורי צפייה גבוהים מאוד בקרב משקי הבית הנבדקים. רוב פרקי העונה זכו לרייטינג של למעלה מ-30 אחוזים, לעומת העונה הראשונה שאחוזי הצפייה בה היו נמוכים יותר. בהתאם לאותם נתונים, מספר הצופים בתוכנית הגמר של העונה נאמד ביותר ממיליון ו-400 אלף, כ-42 אחוזי רייטינג, מה שהגדיר אותה כגמר תוכנית המציאות הנצפה ביותר מיום תחילת מדידת הצפייה בישראל.

### ביקורת
"להב"ה", גוף המגדיר עצמו כ"ארגון למניעת התבוללות" קרא להחרים את התוכנית בשל העבודה כי אחד הזוגות בתחרות, פיראס ושירה, מורכב מבני זוג מוסלמי ויהודייה. הארגון טען שבכך יש עידוד התבוללות. "רשת" מסרה בתגובה כי "הם משקפים את האוכלוסייה בישראל על כל גווניה".

### צוותי העונה השנייה

### היעדים בעונה השנייה
שמאל|ממוזער|450px|מסלול המירוץ בעונה השנייה
המדינות והערים אליהן הגיעו הצוותים במהלך המירוץ:
* – ירושלים, קיבוץ רוחמה, לוד
* – בודפשט, פילישוורשוואר, מוג'ורוד
* – סרייבו, יאהורינה, מוסטאר
* – דוברובניק
* – קרקוב, וייליצ'קה
* – קוטנה הורה, פראג
* – בייג'ינג
* – בנגקוק, פאטאיה
* – בלפיטיה, הפרובינציה הדרומית, פנאדורה, קולומבו
* (הגמר)

### סדר הגעת הזוגות לנקודת הסיום בעונה השנייה

### לוח ההצבעה בעונה השנייה

## העונה השלישית (2013)

עם סיום שידורה של תוכנית הגמר של העונה השנייה, הכריזה "רשת" על פתיחת ההרשמה להתמודדות בעונה השלישית של התוכנית. צילומי העונה השלישית החלו באמצע ינואר 2013.

שידורי העונה השלישית החלו ב-11 במאי 2013 והסתיימו ב-31 באוגוסט באותה שנה. על-פי נתוני המדרוג, גם עונה זו, כמו השנייה, זכתה לשיעורי צפייה גבוהים ובגמר התוכנית רשמה נתון של 39.1%.

עונה זו ביקרה לראשונה ביבשות דרום אמריקה וצפון אמריקה וחצתה מעל 37,000 ק"מ על פני 4 יבשות, 7 מדינות ו-13 קטעי מרוץ.

[שמאל|250px|ממוזער|מלון גרנד הוטל ב[טאיפיי – נקודת הסיום האחרונה של המירוץ בעונה השלישית]]
### צוותי העונה השלישית

### היעדים בעונה השלישית
שמאל|ממוזער|450px|מסלול המירוץ בעונה השלישית

המדינות והערים אליהן הגיעו הצוותים במהלך המירוץ:
*  – נמל חיפה, קיבוץ עין שמר, קיסריה, קיבוץ יקום, תל אביב-יפו, מיני ישראל
*  – מדריד, מוראלזלזל, ברונטה, קורדובה, סביליה
*  – פריז
*  – ריו דה ז'ניירו
*  – הוואנה, סינאגה דה סאפטה, מטאנסס
*  – לאס וגאס, בולדר סיטי , סכר הובר (נוואדה), פלגסטף, קמפ ורדה, בלאק קניון סיטי (אריזונה)
*  – ניו טאיפיי, טאיפיי (הגמר)

### סדר הגעת הזוגות לנקודת הסיום בעונה השלישית

### לוח ההצבעה בעונה השלישית

## העונה הרביעית (2014–2015)

עם סיום שידורה של תוכנית הגמר של העונה השלישית, הכריזה "רשת" על פתיחת ההרשמה להתמודדות בעונה הרביעית של התוכנית. הקדימון לעונה הרביעית שודר בראשית נובמבר 2014 ושידורי העונה נמשכו מ-22 בנובמבר 2014 עד ל-28 במרץ 2015.

זוהי העונה הראשונה בה הזוגות חולקו לשתי קבוצות והוזנקו משני מקומות שונים בישראל. לכל אחת מהקבוצות נודע על השנייה רק לאחר שתי ההדחות הראשונות. בנוסף, בשונה ממה שהיה נהוג בשלוש העונות שקדמו לזו, זהות המנצחים בתוכנית לא נחשפה בעת הגעתם לנקודת הסיום האחרונה של המירוץ. משהגיעו שני זוגות לנקודת הסיום הארבע-עשרה בלוחאן שבארגנטינה (הזוג השלישי בגמר החליט לוותר על המשימה ולפרוש), הם לא פגשו את המנחה, אולם נודע להם שעליהם לחזור לישראל, וששם תימסר ההודעה לגבי הזוג הזוכה. כך, חזרו הזוגות לישראל ונסעו משדה התעופה למגדל משה אביב. במרומי המגדל חיכו להם יתר משתתפי העונה ובמעמד המפגש, מסר המנחה לזוגות את מיקומם הסופי.

עונה זו חצתה מעל 50,000 ק"מ במהלך 13 קטעי מרוץ, על פני 4 יבשות ו-8 מדינות.

לפי נתוני המדרוג, עונה זאת נחשבת לנצפית ביותר בתוכנית. בפרק הפתיחה צפו 32.8% ממשקי הבית, ותוכנית הגמר רשמה נתון של 41.8% ושיא צפייה של 45.6% אחוזים. ממוצע העונה עמד על 33.6% רייטינג לתוכנית.

### צוותי העונה הרביעית
[שמאל|250px|ממוזער|ה[פלנטריום ע"ש גלילאו גליליי ברובע פלרמו, בואנוס איירס – נקודת הסיום השלוש-עשרה של המירוץ]]
[שמאל|250px|ממוזער|נקודת הסיום הארבע-עשרה, והאחרונה של המירוץ, הייתה במרכז "Estancia La República" שבלוחאן, ארגנטינה. עם זאת, כדי לגלות את סדר הגעתם לנקודת הסיום הסופית, היה על הזוכים לחזור לישראל. כך, ההכרזה על זהות הזוכים התקיימה על הגג של [מגדל משה אביב ברמת גן.]]

### היעדים בעונה הרביעית
450px|ממוזער|שמאל|מסלול המירוץ בעונה הרביעית
המדינות והערים אליהן הגיעו הצוותים במהלך המירוץ:
*  – ירושלים (קבוצה ראשונה) / מאגר אשכול, בת שלמה (קבוצה שנייה), פתח תקווה
*  – מרתכופי, טביליסי, גאצ'יאני, רוּסתַווי
*  – סטוקהולם
*  – הלסינקי, האי סאומנלינה, פורבו, לוביסה, המנלינה, טירבנטו
*  - לונדון
*  – סן חוסה, הפארק הלאומי מנואל אנטוניו, חאקו, פונטה לאונה, סאראפיקי, טיקארי
*  – אל אלטו, לה פאס, הכפר לחה, לוס אנדס, טיוואנאקו, צ'ואה קוקואני, סן פדרו דה טיקינה, ואטאחאטה
*  – בואנוס איירס, שדה התעופה "טולוסה" בלה פלאטה, לוחאן  (הגמר)
*  – רמת גן, מגדל משה אביב (נקודת הסיום האחרונה)

### סדר הגעת הזוגות לנקודות הסיום בעונה הרביעית

### לוח ההצבעה בעונה הרביעית

## העונה החמישית (2016)

[450px|ממוזער|שמאל|"Melbourne Star" - [גלגל ענק|גלגל הענק עליו בוצעה המשימה העיקרית בתוכנית הגמר של העונה החמישית]]
עם סיום שידורה של תוכנית הגמר של העונה הרביעית, הכריזה "רשת" על פתיחת ההרשמה להתמודדות בעונה החמישית של התוכנית. צילומי עונה זאת החלו בשלהי אוקטובר 2015. שידורה החל ב-17 במאי 2016. עוד קודם לכן, ב-9 במאי, שודרה התוכנית "המירוץ למיליון: רגע לפני", בה הוצגו חלק מהזוגות המשתתפים בעונה החמישית. ימי השידור של "רשת" בהם שובצה התוכנית היו ראשון ושלישי. עקב משדרי טורניר הכדורגל "יורו 2016" בתקופת שידור עונה זאת, חלק מתוכניות "המירוץ למיליון" שודרו בימי שני.

בשלהי יולי 2016, בעיצומו של שידור העונה, הופצה ברשת הוואטסאפ הודעה ובה נחשף סדר ההדחה-לכאורה של הזוגות בתוכנית. מהפקת התוכנית נמסר, בתגובה לספוילר זה, כי זהות המנצחים לא ידועה עדיין, שכן צילומי תוכנית הגמר של העונה טרם נערכו, נכון לאותה עת. תוכנית הגמר של העונה שודרה ב-26 בספטמבר, לאחר שחלקה האחרון, בו הוכרז על הזוכים, צולם מוקדם יותר באותו החודש. המשימה האחרונה של העונה התקיימה באוסטרליה, אולם משהגיעו שלושת הזוגות לקצהו של מבוך הדג'נד במלבורן ודרכו על שטיח נקודת הסיום, הם לא פגשו את המנחה ולא נמסר סדר הגעתם לנקודה. סדר זה נחשף בטקס הסיום, שהתקיים באותה נקודה ממנה הוזנקו הזוגות אל מחוץ לישראל בראשיתה של התוכנית, בפארק אריאל שרון.

לראשונה לאחר ארבע עונות של התוכנית, את העונה החמישית לא הפיקו אייל אלקבץ ורווית מנדל עם חברת "אבוט המאירי תקשורת בע"מ", כי אם עידו ברון.

בעונה זו הגיעו הצוותים לראשונה למדינות שאליהן הגיע כבר המירוץ, בגרסתו הישראלית, בעונות קודמות. היה זה בעת ביצוע המשימות בווייטנאם ובאוסטרליה, אשר אליהן הגיעו גם משתתפי העונה הראשונה, אם כי לערים שונות. העונה חצתה למעלה מ-37,200 ק"מ על פני 4 יבשות ו-10 מדינות ולאורך 13 קטעי מרוץ.

### צוותי העונה החמישית

### היעדים בעונה החמישית
450px|ממוזער|שמאל|מסלול המירוץ בעונה החמישית
המדינות והערים אליהן הגיעו הצוותים במהלך המירוץ:
*  – תל אביב-יפו, ראשון לציון (קבוצה ראשונה) / יבנה, תל אביב (קבוצה שנייה)
*  – רומא, ויטרבו, סוטרי
*  קריית הוותיקן – כיכר פטרוס הקדוש
*  – בוקרשט, בושטני, בראשוב
*  – שמורת אוקפוקה, וינדהוק, "עמק הירח" במדבר נמיב, סווקופמונד
*  – זנזיבר סיטי, קיימבה סאמאקי, נונגווי
*  – ניו דלהי
*  – סיאול, גוואצ'און
*  – האנוי
*  – סיאם ריפ, אנגקור
*  – מלבורן, ג'ילונג, הילסביל (הגמר)
*  – פארק אריאל שרון (נקודת הסיום האחרונה)

### סדר הגעת הזוגות לנקודות הסיום בעונה החמישית

### לוח ההצבעה בעונה החמישית

## העונה השישית (2017–2018)

[400px|ממוזער|שמאל|[כיכר טיימס בניו יורק – נקודת הסיום השנייה והראשונה מחוץ לישראל בעונה השישית]]
בסיומה של תוכנית הגמר של העונה החמישית הכריז רון שחר על פתיחת ההרשמה להתמודדות בעונה הבאה של התוכנית. הצילומים שלה החלו במאי 2017. ב-10 במאי שודרו בתוכנית "ערב טוב עם גיא פינס" קטעים, בהם נראים מתמודדי התוכנית בנמל התעופה בן-גוריון, בדרכם ליעד הראשון אליו נשלחו מחוץ לישראל. נמסר אז כי הטיסה שהם עלו עליה יצאה לארצות הברית ונחשפו שמותיהם של שניים מן המתמודדים, שמוכרים לרבים, בהיותם ידוענים עוד קודם להופעתם בתוכנית: הזמר רגב הוד יצא למירוץ עם אשתו הלן, כשמולו מתמודדות, בין היתר, מור סילבר וחברתה, מור סוויד. בהמשך, חודשים טרם תחילת שידור התוכנית, פורסמה ידיעה, שבדיעבד, התבררה כלא מדויקת, לפיה סילבר נאלצה לפרוש מהמירוץ ולחזור לישראל, עקב פציעתה של חברתה, מור סוויד, במהלך צילומי המשימות. בפועל, מור סוויד אמנם נחבלה ברגליה, אולם הן סיימו את קטע המירוץ והודחו בהיותן אחרונות. עם זאת, התברר בהמשך העונה שמספר זוגות נוספים שהודחו מהמירוץ (חוץ מהזוג שהודח בישראל), מור ומור לא הוחזרו לישראל, אלא טסו לשהות באי ביוון, ממנו היו אמורות לחזור לחלק מיוחד בעונה, בו התמודדו הזוגות המודחים על שיבה למשחק והצטרפות לארבעת הזוגות שנותרו במירוץ. במהלך הפעילות ביוון, התברר כי בשל מצב רגלה, סוויד לא תוכל להשתתף במשימות לטובת השיבה למירוץ וכך יצא שבשל הפציעה, מור ומור הודחו סופית מהמירוץ.

ב-21 באוקטובר 2017 החל שידורה של העונה השישית בערוץ 2, במסגרת רשת, כשבועיים טרם המעבר לערוץ 13. התוכנית שודרה בערוץ "רשת 13" החל מ-1 בנובמבר, היום בו החלו השידורים בערוץ. ימי השידור בהם שובצה התוכנית היו רביעי ושבת. עם זאת, תוכניות בודדות שודרו בימי שני, כשבפעם הראשונה בה נעשתה ההחלפה בימים, היה זה עקב משדר כדורגל שתוכנן ליום רביעי ופעם נוספת, מתוך רצון למשוך קהל צופים לתוכנית חדשה שמשדר הבכורה שלה הוצמד לזה של "המירוץ למיליון".

להבדיל מהנוהג בעונות הקודמות, בעונה השישית לא נפתחו התוכניות בפתיח בו הוצגו כל הזוגות המשתתפים במירוץ. כל תוכנית החלה בקטע מעבר באורך שניות בודדות, בו הוצגה אנימציה של סמליל "המירוץ למיליון" בלבד.

בעונה השישית, התקיימה לראשונה משימת צלילה. הייתה זו פעילות שצולמה בהוואי, בה אחד מכל זוג מתמודדים נדרש לצלול, תוך שימוש במתקן מיוחד המאפשר לנשום מתחת לפני המים.

בעונה זו, לראשונה בתולדות התחרות, לאחר שמונה הדחות נערך שלב "גלגל הצלה". במהלכו, כל זוג שהודח מהמירוץ (פרט לזוג שהודח בישראל) קיבל הזדמנות להתמודד על חזרה למשחק, לחמישייה האחרונה.

עונה זו חצתה מעל 55,000 ק"מ על פני 8 מדינות ו-5 יבשות לאורך 13 קטעי מרוץ.

### צוותי העונה השישית

### היעדים בעונה השישית
450px|ממוזער|שמאל|מסלול המירוץ בעונה השישית
המדינות והערים אליהן הגיעו הצוותים במהלך המירוץ:
*  – צוקי ים, נתניה, קבוצת יבנה, מקוה ישראל
*  – ניו יורק (ניו יורק), הונולולו (הוואי)
*  (שהות למודחים) – לפקדה
*  – מקסיקו סיטי, מלינלקו, עמק סילנסיו, טאוטיווקאן, טולוקה
*  – קרטחנה, טוטומו וולקנו, אל מננטיאל
*  – מונטיגו ביי
*  – מוסקבה
*  – בישקק, קאשקה סו, אלה טו, באש קהרה סו, האגם איסיק קול, ג'ול בולאק
*  – באן הווי פאראי, אגם האווי טואנג טאוו, צ'יאנג מאי, לאמפון, מפל טט מוק, באן פא בונג, בו סאנג, בנגקוק, פארק מיני-סיאם בפאטאיה
*  – תל אביב-יפו, ירושלים (נקודת הסיום האחרונה)

### לוח ההצבעה בעונה השישית

### סדר הגעת הזוגות לנקודות הסיום בעונה השישית

### מדרוג (2017–2018)

## העונה השביעית (2019)

[ממוזער|שמאל|350px|בעונה זו, לראשונה, נקודת הסיום הראשונה והאחרונה היו זהות – [מוזיאון ארץ ישראל בתל אביב-יפו.]]
בסיומה של תוכנית הגמר של העונה השישית, הכריז רון שחר, על פתיחת ההרשמה להתמודדות בעונה הבאה של התוכנית.
באוקטובר 2018 פורסם באתר "וואלה! NEWS" כי צילומיה של העונה יחלו, ככל הנראה, בחודשים נובמבר-דצמבר אותה שנה ושייתכן כי בעונה זאת, מספר הפרקים יהיה מצומצם מזה שהיה נהוג עד אז. חודש לאחר מכן פורסם שכמתוכנן, ב-5 בנובמבר הזוגות עזבו את ישראל לטובת צילומי התוכנית. באותם ימים פורסמו פרטיהם של חלק מהמתמודדים המשתתפים בצילומיה של אותה עונה: התאומות הדוגמניות נוי והדר קרקו, זוג תאומים שהשתתפו בתוכנית "אייל גולן קורא לך", שתי דוגמניות שהן בנות להורים מהרפובליקה הדמוקרטית של קונגו ומניגריה וכן אמה של מתמודדת העונה השישית ירדן ויזל. זאת הפעם הראשונה בתוכנית בה ישנו קשר משפחתי בין מתחרים מעונות שונות. עוד קודם לכן, יום טרם עזיבת הזוגות את ישראל, פורסם כי באותו הבוקר, כחלק מהתוכנית, צולמה משימה במשכן הכנסת.

שידורה של העונה החל ברשת 13 ב-15 ביולי 2019. שישה ימים קודם לתוכנית הזנקת התחרות, שודרה תוכנית בה הוצגו 12 זוגות המתמודדים בעונה זאת. התוכנית שובצה במקור לשלושה ימי שידור. בתחילה היו אלה שני, רביעי ושבת, אולם אחר כך, היא עברה להיות משודרת בימי ראשון במקום בשני ובמועד אחד לפחות, לא שודרה ברביעי.

הפקת התוכנית שיתפה פעולה עם ערוץ זום. האחרון שידר תוכנית בשם "זום על המירוץ", בהנחיית דובדבני וקובץ', אשר עקבה אחר צילומי תוכניות העונה השביעית. צילומי העונה נערכו מ-4 עד 29 בנובמבר 2018 והסתיימו בפיליפינים, וצילומי העונה השמינית החלו מיד לאחר מכן באותו היעד.

העונה חצתה למעלה מ-30,000 ק"מ על פני 8 מדינות, 2 יבשות ו-12 קטעי מרוץ.

### צוותי העונה השביעית

### היעדים בעונה השביעית
ממוזער|שמאל|450px|מסלול המירוץ בעונה השביעית
המדינות והערים אליהן הגיעו הצוותים במהלך המירוץ:
*  – ירושלים, נצר סרני, תל אביב-יפו
*  – קייפטאון
*  – ליווינגסטון, הפארק הלאומי מפלי ויקטוריה, הכפר סימונגה, קובו, הפארק הלאומי מוסי אואה טוניה (בצידה של זמביה)
*  – הפארק הלאומי מוסי אואה טוניה (בצידה של זימבבואה), מסלול הגולף בגבעות הפילים, הכפר מונדה, הכפר מפיסי, "בית זמבזי" על גדת נהר זמבזי
*  – פורט לואי, פארק לה ונילה, אראקה, ריבייר דה אנגילס, גראנד באסין
*  – קטמנדו, בהאודה טינצ'ול
*  – שאנגחאי
*  – מנילה
*  – תל אביב-יפו (הגמר)

### לוח ההצבעה בעונה השביעית

### סדר הגעת הזוגות לנקודות הסיום בעונה השביעית

### מדרוג

## העונה השמינית ("עונת האולסטארס", 2020)

[שמאל|ממוזער|350px|אנדרטת ריזל בפארק ריזל, [מנילה – נקודת הסיום הראשונה בעונה השמינית]]
לפי ידיעה באתר "וואלה! NEWS" מאוקטובר 2018, "רשת" הייתה מעוניינת להפיק עונה שמינית לתוכנית. מתוך רצון לחסוך בעלויות כספיות, הוחלט שצילומי עונה זאת יחלו מיד עם תום צילומי העונה השביעית. במצב כזה, הזנקת העונה השמינית תתבצע מנקודה מחוץ לישראל (בדומה לעונה הראשונה). חודש לאחר מכן פורסם כי העונה השמינית עתידה להיות "עונת אולסטארס", כלומר כזו שישתתפו בה זוגות שהתמודדו כבר בתוכנית בשנים עברו, וכי היא עתידה להיות קצרה מהעונות הקודמות.

ב-29 באוגוסט 2020 החלה "רשת" לשדר קדימונים המבשרים על תחילה קרבה של שידור העונה. בקטעי הפרומו נחשפה רשמית זהותם של חלק מהמתמודדים בה. בסופו של דבר, בתוכנית הפתיחה של העונה, ששודרה ב-6 בספטמבר 2020, התגלה שלשישה זוגות שהשתתפו בעונות 4–6 של התוכנית, התווספו לתחרות שישה זוגות של מתמודדים שטרם השתתפו בה. תוכנית הגמר של עונה זאת שודרה שלושה חודשים לאחר תחילת שידוריה, ב-8 בדצמבר.

העונה התאפיינה בכך שלא שודרה במועדים קבועים. ימי השידור של פרקי העונה השתנו מדי שבוע - ככל הנראה בהתאם ללוח השידורים של הערוצים המתחרים, מתוך מטרה להשיג יתרון בנתוני המדרוג. באופן זה, בחלק מהשבועות שודרו תוכנית בודדת או שתיים, בעוד באחרים שודרו פרקים בימים רצופים.

בעונות שקדמו לשמינית, זכו המשתתפים שהגיעו לשלבים מתקדמים במירוץ ל"מסר מהבית". היה זה קטע וידאו עם בני משפחותיהם שצולם מראש, או שיחה איתם בזמן-אמת מן המקום בו היו באותה עת המתמודדים במירוץ. בעונה זאת, לראשונה בעונות המירוץ, הגיע לאקוודור נציג מכל אחת ממשפחות המשתתפים בחמשת הזוגות ששרדו אחרונים, שם פגשו בני המשפחות את המתמודדים בשטח, במהלך אחד מקטעי המירוץ.

לאחר שבשלהי ספטמבר 2020 שודרה התוכנית בה הודחו מהמירוץ, החלו וובה ואלה להגיש פינה ששודרה לאחר שידור כל אחד מהפרקים, בה עסקו באירועי הפרק החולף.

בעונה זאת, לראשונה במירוץ, שני זוגות (שי ושני, אורי ובן) הגיעו באותו הזמן לשטיח בנקודת הסיום. לאחר בירור עם הפקת המירוץ הבין-לאומית לגבי הנהלים במקרה כזה, התברר כי הזוג ששני חבריו דרכו ראשונים על השטיח הוא זה שיחשב כמי שהגיע ראשון. במקרה זה, הזוג שהגיע שני היה האחרון להגיע באותו מקטע ולפיכך, דינו היה להיות מודח וכך, אחרי בדיקת צילומי ההגעה לשטיח, התקבלה החלטה לפיה אורי ובן נותרו במשחק.

### צוותי העונה השמינית

### היעדים בעונה השמינית
450px|ממוזער|שמאל|מסלול המירוץ בעונה השמינית

המדינות והערים אליהן הגיעו הצוותים במהלך המירוץ:
* – לאס פינאס, פאסאי, טאגיג, מנילה, מנדלויונג, פנגלאו, לובוק, אלבקרקי, טגבילרן, דאוויס
* – אמסטרדם, אמסטלפיין, רנסדורפ, קאטוודה
* – ארזני, ירוואן, גגהדיר, גרני, ואראשאפאט
* – סנטיאגו דה צ'ילה, ולפראיסו, אלגרובו, אל קיוסיקו, ויניה דל מאר
* – קיטו, טנה, אמגוואנה
* – גואריה, סנטוס, סאו פאולו
* – תל אביב-יפו (הגמר)

### לוח ההצבעה בעונה השמינית

### סדר הגעת הזוגות לנקודות הסיום בעונה השמינית

### מדרוג

## העונה התשיעית (2024)

לאחר שרון שחר, מנחה התוכנית, נטל חלק ב"הזמר במסכה", המשודרת ב"קשת", הוא נשאל האם השתתפותו בתוכנית של חברה מתחרה פירושה כי לא תצולם עונה נוספת של התוכנית בהנחייתו. שחר הסביר כי לאור העובדה שמשבר הקורונה יוצר קשיים להפקת "המירוץ למיליון" בשל הגבלות שונות הקשורות למגפה במדינות שונות, צילומי העונה הבאה יתקיימו, ככל הנראה, רק לאחר הגעה לפתרון בנושאים אלה.

באוקטובר 2022, דווח כי "רשת" ויתרה על הפקת התוכנית למען שידור גרסה ישראלית לתוכנית המציאות "פקין אקספרס". חודש אחר כך, דווח כי "קשת 12" תפיק את העונה התשיעית, ושצילומי העונה יתקיימו ב-2023. באותה עת החל תהליך הליהוק של המתמודדים. בפברואר 2023, דווח כי רון שחר לא ימשיך להנחות את התכנית ב"קשת", ובמרץ 2023 דיווחים אלה אומתו והוכרז באופן רשמי כי יהודה לוי נבחר להנחות את התוכנית.

ב-14 ביוני 2023 הסתיימו צילומי העונה, אשר נמשכו כחודש. כמו כן, באותו יום פורסם כי חלק ממשתתפי העונה הם יפתח רמון, בנו של האסטרונאוט הישראלי אילן רמון וכוכבי הרשת מיכל מצוב ואלרום בן אברהם.

ב-29 במאי 2024 החלו שידורי הפרומו לעונה החדשה, שתשודר ב"קשת 12".

בפרסומים המקדימים לעונה החדשה, נחשף כי בעונה התשיעית המתמודדים יוזנקו מנקודת ההזנקה הצפונית ביותר שהייתה, שהיא גם המדינה הצפונית ביותר שהמירוץ למיליון אי פעם הגיע אליה. בנוסף, פורסם כי בעונה זו, באחד מקטעי המירוץ, יעברו המתמודדים ב-3 מדינות ו-2 יבשות תוך 24 שעות, וכי בעונה זו יעברו המתמודדים בהכי הרבה מדינות בעולם מכל שאר עונות המירוץ למיליון, 13 מדינות.

ב-1 ביולי 2024 החלו שידורי העונה. המירוץ החל באיסלנד.

בשונה מהעונות ששודרו ב"רשת", בעונה הזאת בנקודת הסיום של כל קטע במירוץ אין נציג המברך את המתחרים בברכת "ברוכים הבאים" בשפת המקום. לראשונה מאז העונה השלישית, נקודת הסיום האחרונה לא צולמה בנפרד. בנוסף, לראשונה בגרסה הישראלית של התוכנית, הזוגות המודחים מכל העונה לא חיכו בנקודת הסיום האחרונה.

### צוותי העונה התשיעית

### היעדים בעונה התשיעית
ממוזער|450px|מסלול המירוץ בעונה התשיעית

המדינות והערים אליהן הגיעו הצוותים במהלך המירוץ:
* – הר הגעש קטלה , רייקיאוויק, חוות הסוסים בהיילבר
* – מאלגה, מרבייה, אלגסיראס
* – כיכר הקסמטים
* – טנג'יר, מרקש, מדבר אגפאי, ללה טקרקוסט, אומנס
* – דקר, האי גורה
* – באקו, בלחאנה
* – מזרח טירול, ההר גרוסגלוקנר
* – מינכן
* – אולן בטור, הפארק הלאומי גורקי טרל
* – סיאול
* – הו צ'י מין סיטי
* – קווינסטאון, מפלי קווארו, ארוטאון, גיבסטון

### לוח ההצבעה בעונה התשיעית

### סדר הגעת הזוגות לנקודות הסיום בעונה התשיעית

### החלפת זוגות בקטע המירוץ התשיעי
לראשונה בתוכנית, הזוגות התערבבו לקטע מרוץ אחד, בסופו חזרו לזוגות המקוריים. הזוגות המעורבבים הם:
* **אבישי ומתן**
* **סהר ואן**
* **ענבר ואודי**
* **איציק ולי**
* **ליאור ויפתח**
* **אסתי וספיר**

### מדרוג

## העונה העשירית (2026)

צילומי העונה החלו ב-4 במאי והסתיימו ב-4 ביוני 2025.

שידורה של העונה החל ב-24 בינואר 2026. בעונה זו חולקו 14 הזוגות לשתי קבוצות של 7 צוותים. ההזנקה של הקבוצה הראשונה במונטנגרו הוצגה בשלושת הפרקים הראשונים, וזוג אחד מתוכם אף הודח בסיום קטע המסלול הראשון. רק בפרק הרביעי הוצגו שבעת הזוגות מהקבוצה השנייה שהוזנקה באלבניה, שגם ממנה הודח זוג בסיום קטע המירוץ. זו הפעם הראשונה בכל הגרסאות של המירוץ למיליון בה הוזנקו שתי קבוצות ממדינות שונות, וגם הפעם הראשונה שבה ביקר המירוץ העולמי במונטנגרו ואלבניה.

### צוותי העונה העשירית

### היעדים בעונה העשירית
ממוזער|450px|מסלול המירוץ בעונה העשירית

המדינות והערים אליהן הגיעו הצוותים במהלך המירוץ:
*  – הר לובצ'ן, הפארק הלאומי איוואנה קוריטה, הכפר נייגושי, קוטור, בודווה, ריאקה צרנוייביץ', פודגוריצה (קבוצה ראשונה), איגאלו
*  – הר דאייטי, טירנה, קרויה, פישטה, לז'ה (קבוצה שנייה)
*  – דוברובניק
* 
* 
*  – הכפר אנאנורי, הכפר אחאלובאני, מצחתה, טביליסי

### לוח ההצבעה בעונה העשירית

### סדר הגעת הזוגות לנקודות הסיום בעונה העשירית

### מדרוג

## פרסים ומועמדויות

## ראו גם
* סוף הדרך (תוכנית טלוויזיה)
* פקין אקספרס (תוכנית טלוויזיה ישראלית)

## קישורים חיצוניים
**מידע וכתבות:**
* 
* 

*  - ריאיון עם שחר מורד, עורך העונה הראשונה של התוכנית
* 
* 
* 
**ביקורות:**
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## הערות שוליים

*
*
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנות ה-2000
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט אמריקאי
קטגוריה:זוכי פרס האקדמיה לטלוויזיה: תוכניות וסדרות
קטגוריה:זוכי טקס נבחרי הילדים: תוכניות וסדרות
קטגוריה:תוכניות טלוויזיה שמתרחשות בפריז
קטגוריה:תוכניות טלוויזיה שמתרחשות בלאס וגאס
קטגוריה:תוכניות טלוויזיה שמתרחשות באסיה
קטגוריה:תוכניות טלוויזיה שמתרחשות בטוקיו
קטגוריה:תוכניות טלוויזיה שמתרחשות ברוסיה
קטגוריה:תוכניות טלוויזיה שמתרחשות ברפובליקה העממית של סין
קטגוריה:קשת: תוכניות וסדרות
קטגוריה:תוכניות טלוויזיה שמתרחשות בבואנוס איירס